CELEX: 32018R1843
Language: sl
Date: 2018-11-23 00:00:00
Title: Izvedbena uredba Komisije (EU) 2018/1843 z dne 23. novembra 2018 o spremembi Izvedbene uredbe (EU) 2015/2452 v zvezi s področjem uporabe predloge za razkritje premij, zahtevkov in odhodkov po državah (Besedilo velja za EGP.)

26.11.2018   
               
               
                  SL
               
               
                  Uradni list Evropske unije
               
               
                  L 299/2
               
            
         IZVEDBENA UREDBA KOMISIJE (EU) 2018/1843
         z dne 23. novembra 2018
         o spremembi Izvedbene uredbe (EU) 2015/2452 v zvezi s področjem uporabe predloge za razkritje premij, zahtevkov in odhodkov po državah
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2009/138/ES Evropskega parlamenta in Sveta z dne 25. novembra 2009 o začetku opravljanja in opravljanju dejavnosti zavarovanja in pozavarovanja (Solventnost II) (1) ter zlasti člena 56 in člena 256(5) Direktive,
         ob upoštevanju naslednjega:
         
                     (1)
                  
                  
                     V Izvedbeni uredbi Komisije (EU) 2015/2452 (2) niso dovolj jasno določeni pogoji, pod katerimi zavarovalnicam in pozavarovalnicam ni treba razkriti predloge iz oddelka S.05.02. Da se zavarovalnicam in pozavarovalnicam omogoči, da z gotovostjo opredelijo svoje obveznosti, bi bilo v zvezi s tem treba pojasniti splošne opombe iz oddelka S.05.02 Priloge II in Priloge III k navedeni uredbi.
                  
               
                     (2)
                  
                  
                     Izvedbeno uredbo (EU) 2015/2452 bi bilo zato treba ustrezno spremeniti.
                  
               
                     (3)
                  
                  
                     Ta uredba temelji na osnutku izvedbenih tehničnih standardov, ki ga je Evropski organ za zavarovanja in poklicne pokojnine predložil Komisiji.
                  
               
                     (4)
                  
                  
                     Evropski organ za zavarovanja in poklicne pokojnine je o osnutku izvedbenih tehničnih standardov, na katerem temelji ta uredba, opravil odprta javna posvetovanja, analiziral morebitne s tem povezane stroške in koristi ter zaprosil za mnenje interesno skupino za zavarovanja in pozavarovanja, ustanovljeno v skladu s členom 37 Uredbe (EU) št. 1094/2010 Evropskega parlamenta in Sveta (3) –
                  
               SPREJELA NASLEDNJO UREDBO:
         
            Člen 1
            Prilogi II in III k Izvedbeni uredbi (EU) 2015/2452 se spremenita v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. novembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 335, 17.12.2009, str. 1.
         
            (2)  Izvedbena uredba Komisije (EU) 2015/2452 z dne 2. decembra 2015 o določitvi izvedbenih tehničnih standardov v zvezi s postopki, oblikami in predlogami poročila o solventnosti in finančnem položaju v skladu z Direktivo 2009/138/ES Evropskega parlamenta in Sveta (UL L 347, 31.12.2015, str. 1285).
         
            (3)  Uredba (EU) št. 1094/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES (UL L 331, 15.12.2010, str. 48).
      
      
         
            PRILOGA
            
               (1)   
               V Prilogi II k Izvedbeni uredbi (EU) 2015/2452 se v oddelku S.05.02 – Premije, zahtevki in odhodki po državah pod naslovom „Splošne opombe“ prvi odstavek nadomesti z naslednjim:
               „Ta oddelek se nanaša na letno razkrivanje informacij za posamezna podjetja. Zavarovalnicam in pozavarovalnicam ni treba razkriti predloge S.05.02.01 iz Priloge I, kadar matična država predstavlja 90 % ali več skupnih bruto obračunanih premij.“
            
            
               (2)   
               V Prilogi III k Izvedbeni uredbi (EU) 2015/2452 se v oddelku S.05.02. – Premije, zahtevki in odhodki po državah pod naslovom „Splošne opombe“ prvi odstavek nadomesti z naslednjim:
               „Ta oddelek se nanaša na letno razkrivanje informacij za skupine. Udeleženim zavarovalnicam in pozavarovalnicam, zavarovalnim holdingom ali mešanim finančnim holdingom ni treba razkriti predloge S.05.02.01 iz Priloge I, kadar matična država predstavlja 90 % ali več skupnih bruto obračunanih premij.“